Ruben Östlund

Claes Olle Ruben Östlund (født 1974) er en svensk filmregissør. Han har regissert flere spillefilmer: Gitarmongo (2004), De Ufrivillige (2008), Play (2011), Turist (2014), The Square (2017) og Triangle of Sadness (2022).

Liv og virke
 Bakgrunn
Östlund vokste opp på Styrsö i Göteborgs skärgård. Etter gymnaset begynte han å arbeide på forskjellige skisteder i Alpene i vintersesongene. Der begynte han å filme sine venners skistunt.

Karriere
Han ble etterhvert såpass god at han fikk arbeide i et produksjonsselskap. Mellom 1993 og 1998 spilte han inn skifilmer i vinterhalvåret i de italienske alpene, Canada og Val d’Isère. Filmene ble klippet om sommeren og hadde så premiere om høsten. Blant annet la man merke til hans filmer Addicted (1993) og Free Radicals (1996). 

I 1998 begynte han å studere filmregi på Högskolan för Fotografi och Film i Göteborg, hvor han ble uteksaminert i 2001. Som del av utdannelsen laget Låt dom andra sköta kärleken, som i 2002 ble nominert til en Guldbagge i kategorien beste dokumentarfilm. Som eksamensarbeid laget Östlund Familj igen, hvor han gjenforener sine foreldre, som hadde vært skilte i 23 år. Den 59 minutter lange dokumentarfilmen inneholder kun 21 klipp.

Sammen med filmprodusent Erik Hemmerdorff ble han co-grunnlegger av filmselskapet Plattform Produktion, som produserer Östlunds filmer. 

Gitarmongo vant FIPRESCI-prisen under den 27. utgaven av Moskva Internasjonale Filmfestival. Awards 2005   . Kortfilmen Händelse vid bank (2009) mottok gullbjørnen under den 60. utgaven av filmfestivalen i Berlin, og Grand Prix ved Tammerfors filmfestival i 2011.

Play hadde premiere under det selvstendige  Director's Fortnight i Cannes i 2011, hvor den fikk prisen Séance "Coup de coeur". Filmen mottok senere Nordisk råds filmpris i 2012. I 2014 ble Turist vist under sideseksjonen Un Certain Regard i Cannes, hvor den fikk juryprisen. Filmen ble senere også nominert til Golden Globe for beste fremmedspråklige film.

Filmen The Square vant Gullpalmen under Cannesfestivalen i 2017.

Etter premieren av Play i 2012 ble det satt i gang en debatt i svenske medier om hvordan filmen forholder seg til rasisme. Kommentatorer, som Åsa Linderborg og Jonas Hassen Khemiri, gikk langt i å anklage filmen for rasistisk, mens Ösltund selv har hevdet det motsatte. En ny mediedebatt oppstod også i kjølvannet av Turist, hvor det da var den nordiske mannsrollen som ble diskutert.

 Filmografi 
 År Tittel Type 1993  Addicted  Skifilm 1997  Free Radicals  Skifilm 1998  Free Radicals 2  Skiing film 2000  Låt dom andra sköta kärleken  Dokumentar 2002  Family Again  Dokumentar 2004  Gitarmongo  Fiksjonsfilm 2005  Scen nr: 6882 ur mitt liv  Fiksjon kortfilm 2008  De Ufrivillige  Fiksjonsfilm 2009  Händelse vid bank  Fiksjon kortfilm 2011  Play  Fiksjonsfilm 2014  Turist  Fiksjonsfilm2017 The Square Fiksjonsfilm2022Triangle of SadnessFiksjonsfilm

 Referanser 

 Eksterne lenker   



Kategori:Svenske filmfotografer
Kategori:Svenske regissører
Kategori:Svenske filmprodusenter
Kategori:Svenske manusforfattere
Kategori:Vinnere av Nordisk råds filmpris
Kategori:Guldbaggen for beste regi
Kategori:Guldbaggen for beste manuskript
Kategori:Personer fra Göteborg